**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2011 M. BIRŽELIO 30 D. SPRENDIMO NR. T2-215 „DĖL ŠILUMOS TIekėjų investiciNIų planų derinimo tvarkos APRAŠO PATVIRTINIMO“ pakeitimO**

2018 m. vasario 7 d. Nr. T1-31

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Klaipėdos miesto savivaldybės taryba nusprendžia:

1. Pakeisti Šilumos tiekėjų investicinių planų derinimo tvarkos aprašą, patvirtintą Klaipėdos miesto savivaldybės tarybos 2011 m. birželio 30 d. sprendimu Nr. T2-215 „Dėl Šilumos tiekėjų investicinių planų derinimo tvarkos aprašo patvirtinimo“:

1.1. pakeisti 7.2.2 papunktį ir jį išdėstyti taip:

„7.2.2. šilumos tiekėjai, kurie privalo investicinius planus derinti Valstybinėje kainų ir energetikos kontrolės komisijoje, savivaldybei derinti pateikia investicinius planus, parengtus pagal Valstybinės kainų ir energetikos kontrolės komisijos 2009 m. liepos 8 d. nutarimu Nr. O3-96 ~~(Žin., 2009, Nr. 92-3959)~~ nustatytus reikalavimus. **Praėjusio laikotarpio suderintos, bet neįgyvendintos investicijos perkeliamos į naujai pateikiamą investicijų planą;“;**

1.2. papildyti 7.2.3 papunkčiu:

„**7.2.3. praėjusio laikotarpio investicijų plano įgyvendinimo ataskaitą.**“;

1.3. pripažinti netekusiu galios 10 punktą:

~~10. Savivaldybės administracijoje išnagrinėtas investicinis planas su išvadomis ir siūlymais teikiamas Savivaldybės tarybos komitetams, suderintas sprendimo projektas teikiamas Savivaldybės tarybai.~~

2. Skelbti šį sprendimą teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Butų ir energetikos poskyrio vyriausiasis specialistas

Skirmantas Adašiūnas, tel. 39 60 82

2018-01-29